Мей Суенсън
На юг по аутобана

Превод от английски: Николай Попов, —

chitanka.info

Един турист от Орбитвил

се приземи и каза:

„Тук живеят същества

от желязо и стъкло.

Телата са прозрачни,

краката валчести.

С тях ловко се търкалят

по странни диаграми

и дълги разграфени ленти,

черни, с бели линии.

Те имат четири очи,

двете са отзад — червени.

Понякога се среща някой с пет —

едно око червено се върти

отгоре на главата.

Той сигурно е по-особен,

защото другите се плашат,

тръгват бавно,

когато неочаквано

се появи зад тях.

Те всички съскат и летят

по свойте безконечни ленти.

А тия меки форми,

скрити като сенки

в твърдите тела. Какво са те:

стомаси или мозъци?“

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.